Se billedserie To onanister er set i Ringen. Foto: Jan Partoft Foto: Jan Partoft

Send til din ven. X Artiklen: Blotter med tykke lår fik konkurrence af ældre onanist Modtagerens email * : Din e-mail * : Dit navn * : Evt. kommentar: *) skal udfyldes.

Blotter med tykke lår fik konkurrence af ældre onanist

Roskilde Avis - 15. oktober 2019 kl. 11:11 Af Anette Gundlach Kontakt redaktionen

Mandagsblotteren med de tykke lår har fået konkurrence fra en ældre mand, der onanerer til piger, han møder i Ringen.

Læs også: Mystisk brand i gammel skole

Mandag eftermiddag gik det ud over en 19-årig kvinde, der var på tur i Ringen ved 16.30-tiden.

Hun så en ældre mand stå bag en busk, hvor hun mener, at han onanerede.

Hun kontaktede politiet, der kørte ud til parken med en hundepatrulje for at lede efter manden.

Kvinden beskrev ham som dansk af udseende, mellem 60 og 70 år. Han var kraftig af bygning og havde gråligt mellemlangt hår. Han var iført løstsiddende jakke, mørk bluse og mørke løse jeans. Trods eftersøgning i parken, fandt politiet ikke den beskrevne mand.

Ingen mandagsblotter Til gengæld meldte ingen om, at de have mødt mandagsblotteren med de tykke lår, som flere kvinder har mødt, når de har været på tur i parken. Her er han dukket frem fra buske med blottet underliv ved 18-tiden i Ringen.

Kvinderne, der har mødt denne blotter, har fortalt til politiet, at han har usædvanlig kraftige lår, er meget høj og omkring 30 år. Han er lys i huden og har typisk hættetrøje på.

I sidste uge dukkede han frem foran en kvindelig jogger på 34 år, der var på tur i Ringen.

Hun har fortalt politiet, at hun mødte blotteren, da hun løb på stien i Ringen bag hotellet på vej mod spejderhytten på Eriksvej. Det var også her, at den ældre onanist stod.

Her kom han pludselig frem fra en busk med bukserne nede. Han stillede sig roligt ved kanten af stien, mens han begyndte at onanere, da kvinden løb forbi.

Mandag 12. august på samme tidspunkt var det en 24-årig kvinde fra Roskilde, det gik ud over. Hun havde mødt blotteren, da han kom frem med blottet underliv og uden bukser på.

Politiet hører gerne fra personer, der har enten har bemærket en af de to mænd i parken, eller som kan give oplysninger om deres identitet. Kontakt politiet på tlf. 114 med oplysninger i sagen.

relaterede artikler

Brød ind gennem vaskekælder 21. oktober 2019 kl. 12:08

Advarsel: Blotter med tykke lår ude efter yngre kvinder i Ringen 09. oktober 2019 kl. 12:57